 Na RICHARD MUNGUTI DEREVA wa Kamishna wa tume ya kuajiri watumishi katika idara ya mahakama (JSC) na wasafishaji wawili walishtakiwa Jumatatu kuiba televisheni ya Idara ya Mahakama. Dereva huyo Eric Manyange Ondieki alikanusha mashtaka lakini wenzake wawili Andrew Onsando Orina na David Elikana Nyabuto wakayakiri mashtaka. Orina na Nyabuto watahukumiwa Jumanne na hakimu mkuu mahakama ya Citi Bi Roselyne Onganyo. Wawili hao Orina na Nyabuto walikiri mnamo Januari 22,2022 katika Mahakama ya Milimani waliiba televisheni iliyo na thamani ya Sh50,000. Kiongozi wa mashtaka Bw Anderson Gikunda alimsihi hakimu mkuu Wendy Michemi mahakama ya Milimani ahamishe kesi hiyo iamuliwe na mahakama ya Citi. “Wizi ulitekelezwa katika mahakama ya Milimani na ingelifaa tu kesi kuamuliwa na mahakama nyingine. Napendekeza uamuzi utolewe na mahakama ya Citi, ” Gikunda alielea hakimu. Bi Michemi aliagiza Orina na Nyabuto wapelekwe mbele ya Bi Onganyo kuadhibiwa. Mahakama ilifahamishwa polisi walikamata televisheni hiyo katika mtaa wa Mabanda wa Mukuru kwa Njenga eneo ijulikanayo Moto Moto mnamo Feburuari 3,2022. Orina na Nyabuto wameajiriwa kazi na kampuni ya Jepco Cleaning Ltd. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  